
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind performanţa energetică a clădirilor, transmis cu adresa nr.P.L.X 436 din 3 octombrie 2005, pentru dezbatere în procedură de urgenţă.

Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

              Nr.23/177/2005

RAPORT

asupra proiectului de Lege privind performanţa energetică a clădirilor
În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, spre dezbatere şi avizare în fond, cu proiectul de Lege privind performanţa energetică a clădirilor, transmis cu adresa nr.P.L.X 436 din 3 octombrie 2005, înregistrată la comisie sub nr.23/177 din 4 octombrie 2005.
Potrivit prevederilor art.75 din Constituţia României, republicată şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Proiectul de lege a fost dezbătut şi adoptat de Senat, în calitate de prima Cameră sesizată, în şedinţa din 27 septembrie 2005.

Consiliul Legislativ a avizat proiectul de lege cu avizul nr.968/18.07.2005.

Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au avizat favorabil proiectul de lege cu avizele nr.26/401/06.10.2005, respectiv nr.31/789/04.10.2005.

Obiectul de reglementare al proiectului de lege, îl constituie promovarea creşterii performanţei energetice a clădirilor, atât din perspectiva exigenţelor europene în domeniu, cât şi din perspectiva angajamentelor asumate de ţara noastră în procesul de negociere pentru integrarea europeană.

Din punct de vedere al dreptului comunitar, proiectul de faţă cade sub incidenţa reglementărilor Uniunii Europene statuate la nivelul legislaţiei europene, având drept finalitate creşterea eficienţei energetice şi a economisirii energiei primare pe piaţa internă a energiei electrice, în sectorul construcţiilor. Unul dintre actele juridice comunitare, avute, de altfel, în vedere de către iniţiator la elaborarea proiectului, îl constituie Directiva nr.2002/91/CE a Parlamentului European şi a Consiliului din 16 decembrie 2002 referitoare la performanţa energetică a clădirilor.

Din analiza comparativă a proiectului de lege cu principalele dispoziţii conţinute în directiva comunitară, a reieşit faptul că iniţiatorul a preluat şi a transpus de o manieră sistematică şi coerentă majoritatea măsurilor şi principiilor conţinute în aceasta. Au fost preluate şi adaptate în mod corespunzător definiţiile termenilor tehnici cu care operează reglementarea comunitară; cadrul general al metodologiei de calcul privind performanţa energetică a clădirilor; cerinţele minime de performanţă energetică a clădirilor; măsurile privitoare la certificarea energetică a clădirilor; cerinţele minime referitoare la întreţinerea periodică a cazanelor şi a sistemelor de climatizare ale clădirilor, etc.

Potrivit prevederilor art.60 din Regulamentul Camerei Deputaţilor, republicat, comisia a examinat proiectul de lege în şedinţa din 13 octombrie şi 2 noiembrie 2005.
                   La dezbateri au participat, în calitate de invitaţi, în conformitate cu prevederile art.52 alin.(2) din Regulamentul Camerei Deputaţilor, republicat, din partea Ministerului Transporturilor, Construcţiilor şi Turismului: domnul Ioan Andreica – secretar de stat, din partea Agenţiei Române pentru Conservarea Energiei: domnul Ioan Silviu Lefter – preşedinte, din partea Ministerului Economiei şi Comerţului: doamna Pariza Georgiana – consilier de integrare şi din partea Ministerul Integrării Europene: doamna Wellman Anelize - consilier de integrare.

La dezbaterea acestui proiect de lege, din totalul de 23 de deputaţi membri ai comisiei, au fost prezenţi 20 de deputaţi, iar raportul a fost adoptat cu majoritate de voturi.
În raport de obiectul şi conţinutul său, proiectul de lege face parte din categoria legilor ordinare.
În urma dezbaterilor, Comisia pentru industrii şi servicii a hotărât să propună plenului Camerei Deputaţilor, spre dezbatere şi adoptare, proiectul de Lege privind performanţa energetică a clădirilor, cu amendamente admise şi respinse.

I.    A M E N D A M E N T E     A D M I S E 

	Nr.

crt.
	Textul proiectului de lege adoptat de Senat
	Amendamente propuse
	Motivaţia

	0
	1
	2
	3

	1.
	LEGE
privind performanţa energetică a clădirilor


	Nemodificat


	

	2.
	CAPITOLUL I

Dispoziţii generale


	Nemodificat


	

	3.
	Art.1.  Scopul prezentei legi este promovarea creşterii performanţei energetice a clădirilor ţinând cont de condiţiile climatice exterioare şi de amplasament, de cerinţele de temperatură interioară şi de eficienţa economică.


	Nemodificat


	

	4.
	Art. 2  Prezenta lege stabileşte condiţii cu privire la:

a) cadrul general al metodologiei de calcul privind performanţa energetică a clădirilor;


	Nemodificat

Nemodificat


	


	0
	1
	2
	3

	
	b) aplicarea cerinţelor minime de performanţă energetică la clădirile noi;

c)aplicarea cerinţelor minime de performanţă energetică la clădirile existente, supuse unor lucrări de modernizare;

d)certificarea energetică a clădirilor;
e)inspecţia periodică a cazanelor şi sistemelor de climatizare din clădiri şi, în plus, evaluarea instalaţiilor de încălzire la care cazanele sunt mai vechi de 15 ani.


	Nemodificat

Nemodificat

Nemodificat
e) verificarea tehnică periodică a cazanelor şi inspectarea sistemelor/instalaţiilor de climatizare din clădiri şi, în plus, evaluarea instalaţiilor de încălzire la care cazanele sunt mai vechi de 15 ani.

Dep.Istvan Antal – UDMR


	Claritatea exprimării prin utilizarea terminologiei consacrate.

	5. 
	CAPITOLUL II

Definiţii


	Nemodificat


	

	6. 
	Art.3. Termenii şi expresiile utilizate în cuprinsul prezentei legi au următorul înţeles:

1. clădire: ansamblu de spaţii cu funcţiuni precizate, delimitat de elementele de construcţie care alcătuiesc anvelopa clădirii, inclusiv instalaţiile aferente, în care energia este utilizată pentru asigurarea climatului interior. Termenul clădire defineşte atât clădirea în ansamblu cât şi părţi ale acesteia, care au fost proiectate sau modificate pentru a fi utilizate separat;

2. performanţa energetică a clădirii: energia efectiv consumată sau estimată pentru a răspunde necesităţilor legate de utilizarea normală a clădirii, necesităţi care includ în principal: încălzirea, prepararea apei calde de consum, răcirea, ventilarea, iluminatul şi echipamentele electrice. Performanţa energetică a clădirii se determină conform unei metodologii de calcul şi se exprimă prin unul sau mai mulţi indicatori numerici care se calculează luând în considerare izolaţia termică, caracteristicile tehnice ale clădirii şi instalaţiilor, proiectarea şi amplasarea clădirii în raport cu factorii climatici exteriori, expunerea la soare şi influenţa clădirilor învecinate, sursele proprii de producere a energiei şi alţi factori, inclusiv climatul interior al clădirii, care influenţează necesarul de energie;

3. certificatul de performanţă energetică al clădirii: document tehnic, cu caracter de informare, care atestă performanţa energetică a unei clădirii;

4. producerea combinată de căldură şi electricitate – PCCE: transformarea simultană a combustibililor primari în energie mecanică sau electrică şi termică, respectiv cogenerare, cu respectarea anumitor criterii de calitate privind eficienţa energetică;

5. sistem de climatizare: combinaţie a tuturor componentelor necesare asigurării unei forme de tratare a aerului în care temperatura este controlată sau poate fi coborâtă, după caz în combinaţie cu controlul ventilării, umidităţii şi purităţii aerului;

6. cazan: ansamblu format din corpul cazanului şi arzător, destinat să transmită apei căldura degajată prin arderea unui combustibil;

7. putere termică nominală - exprimată în kW: puterea termică maximă stabilită şi garantată de producător, care poate fi furnizată în timpul exploatării continue, respectând randamentele  utile specificate de producător;

8. pompă de căldură: dispozitiv sau instalaţie care extrage căldura la temperatură scăzută din aer, apă sau sol pentru a o furniza unei clădiri;

9. lucrări de renovare: lucrări de modernizare efectuate asupra anvelopei clădirii şi/sau a instalaţiilor de încălzire, alimentare cu apă caldă menajeră, condiţionare a aerului, ventilaţie şi iluminat, ale căror costuri depăşesc 25% din valoarea de impozitare a clădirii, sau lucrări de modernizare efectuate la mai mult de 25% din valoarea anvelopei clădirii.

10.echipamente electrice – aparate, agregate sau instalaţii care transformă energia electrică în energie mecanică,  termică sau frigorifică, cum sunt pompele, ventilatoarele, compresoarele, frigiderele, maşini de spălat rufe sau veselă, maşini de călcat, roboţi de bucătărie, calculatoare, echipamente de automatizare, de supraveghere şi control, de alarmare sau alte instalaţii electrice utilizate în diferite procese specifice clădirilor respective.


	Nemodificat

1.clădire: ansamblu de spaţii cu funcţiuni precizate, delimitat de elementele de construcţie care alcătuiesc anvelopa clădirii, inclusiv instalaţiile aferente, în care energia este utilizată pentru asigurarea confortului termic interior. Termenul clădire defineşte atât clădirea în ansamblu cât şi părţi ale acesteia, care au fost proiectate sau modificate pentru a fi utilizate separat;

2. performanţa energetică a clădirii: energia efectiv consumată sau estimată pentru a răspunde necesităţilor legate de utilizarea normală a clădirii, necesităţi care includ în principal: încălzirea, prepararea apei calde de consum, răcirea, ventilarea şi iluminatul. Performanţa energetică a clădirii se determină conform unei metodologii de calcul şi se exprimă prin unul sau mai mulţi indicatori numerici care se calculează luând în considerare izolaţia termică, caracteristicile tehnice ale clădirii şi instalaţiilor, proiectarea şi amplasarea clădirii în raport cu factorii climatici exteriori, expunerea la soare şi influenţa clădirilor învecinate, sursele proprii de producere a energiei şi alţi factori, inclusiv climatul interior al clădirii, care influenţează necesarul de energie;
Dep. Dan Ioan Popescu – PSD

Dep. Aurelia Vasile – PSD

Dep. Ioan Bivolaru – PSD

Dep. Iulian Iancu - PSD

3. certificatul de performanţă energetică al clădirii: document tehnic care are caracter informativ şi care atestă performanţa energetică a unei clădirii;
Dep. Dan Ioan Popescu – PSD

Dep. Aurelia Vasile – PSD

Dep. Ioan Bivolaru – PSD

Dep. Iulian Iancu - PSD
4. producerea combinată de căldură şi electricitate – PCCE: transformarea simultană a combustibililor primari în energie mecanică sau electrică şi energie termică, denumită cogenerare, cu respectarea anumitor criterii de calitate privind eficienţa energetică;

Comisia pentru industrii şi servicii
Nemodificat

Nemodificat

Nemodificat

Nemodificat

9. lucrări de renovare: lucrări de modernizare efectuate asupra anvelopei clădirii şi/sau a instalaţiilor de încălzire, apă caldă de consum, electrice şi iluminat, gaze naturale, ventilaţie şi climatizare, ale căror costuri depăşesc 25% din valoarea de impozitare a clădirii, sau lucrări de modernizare efectuate la mai mult de 25% din anvelopa clădirii.
Dep. Dan Ioan Popescu – PSD

Dep. Aurelia Vasile – PSD

Dep. Ioan Bivolaru – PSD

Dep. Iulian Iancu-PSD
Se elimină

10. expertizare tehnică a instalaţiilor de încălzire – inspecţie totală a ansamblului instalaţiilor de încălzire care cuprinde şi evaluarea randamentului cazanului şi dimensionarea acestuia în funcţie de necesarul de căldură a clădirii, pe baza căruia experţii tehnici atestaţi recomandă utilizatorilor înlocuirea acestuia sau modificarea sistemului de încălzire şi preparare a apei calde de consum, precum şi soluţii alternative.
Dep. Dan Ioan Popescu – PSD

Dep. Aurelia Vasile – PSD

Dep. Ioan Bivolaru – PSD

Dep. Iulian Iancu-PSD

	Utilizarea unei sintagme cu înţeles mai larg.
Pentru echipamentele electrice există alte prevederi legale, inclusiv în dreptul comunitar; nici directiva care este transpusă prin prezenta lege nu face referire la echipamentele electrice.

Claritatea exprimării.

Claritatea exprimării.

Enumerarea completă a tipurilor de instalaţii existente într-o clădire.

Pentru echipamentele electrice există alte prevederi legale, inclusiv în dreptul comunitar; nici directiva care este transpusă prin prezenta lege nu face referire la echipamentele electrice.

Termenul nu este definit deşi se regăseşte în cuprinsul legii. Definiţia este corelată cu cea dată în directiva europeană care este transpusă.



	7. 
	CAPITOLUL III

Metodologia de calcul a performanţei energetice a clădirilor


	Nemodificat


	

	8. 
	Art.4. (1) În termen de 3 luni de la intrarea în vigoare a prezentei legi, Ministerul Transporturilor, Construcţiilor şi Turismului elaborează şi aprobă, prin ordin al ministrului, reglementarea tehnică privind metodologia de calcul al performanţei energetice a clădirilor, denumită în continuare metodologie.
(2) Metodologia cuprinde, în principal, următoarele elemente:

a) caracteristicile termotehnice ale elementelor ce alcătuiesc anvelopa clădirii, compartimentarea interioară, inclusiv etanşeitatea la aer;
b) instalaţiile de încălzire şi de alimentare cu apă caldă menajeră, inclusiv caracteristicile în ceea ce priveşte izolarea acestora;
c) instalaţia de condiţionare a aerului;

d) ventilaţia mecanică;

e) instalaţia de iluminat şi echipamentele electrice;

f) poziţia şi orientarea clădirilor, inclusiv parametrii climatici exteriori;

g) sistemele solare pasive şi de protecţie solară;

h) ventilaţia naturală;

i)condiţiile de climat interior, inclusiv cele prevăzute prin proiect.

(3) Metodologia cuprinde, după caz, şi alte elemente, în situaţia în care influenţa acestora asupra performanţei energetice a clădirilor este relevantă, precum:

a) sisteme solare active şi alte sisteme de încălzire, inclusiv electrice, bazate pe surse de energie regenerabilă;

b) electricitate produsă prin cogenerare;

c) centrale de încălzire şi de răcire de cartier sau de bloc;

d) iluminatul natural.


	Art.4. (1) – În termen de 12 luni de la data publicării în Monitorul Oficial al României, Partea I a prezentei legi, Ministerul Transporturilor, Construcţiilor şi Turismului elaborează şi aprobă, prin ordin al ministrului, reglementarea tehnică privind metodologia de calcul a performanţei energetice a clădirilor, denumită în continuare metodologie.

Nemodificat

Nemodificat

b)instalaţiile de încălzire şi de alimentare cu apă caldă de consum, inclusiv caracteristicile în ceea ce priveşte izolarea acestora;

c) instalaţia de climatizare;

d) ventilaţia;

e) instalaţia de iluminat integrată a clădirii, în principal sectorul nerezidenţial;
Dep. Dan Ioan Popescu – PSD

Dep. Aurelia Vasile – PSD

Dep. Ioan Bivolaru – PSD

Dep. Iulian Iancu-PSD
Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat


	Ministerul Transporturilor, Construcţiilor şi Turismului nu poate elabora în termen atât de scurt metodologia.
Utilizarea termenului consacrat în literatura de specialitate.

Corelare cu sintagmele utilizate în lege.

Corelare cu amendamentele anterioare.

	9. 
	Art. 5. Performanţa energetică a clădirii se exprimă cu claritate şi poate include un indicator al emisiei de dioxid de carbon.


	Nemodificat
	

	10. 
	Art. 6. Elementele prevăzute la alin. (2) şi (3) ale art. 4 se modifică prin ordin al ministrului transporturilor, construcţiilor şi turismului în funcţie de evoluţia progresului tehnic în domeniu.


	Art.6. – Elementele prevăzute la alin.(2) şi (3) ale art.4 se pot modifica prin hotărâre a Guvernului. 
Dep. Dan Ioan Popescu – PSD

Dep. Aurelia Vasile – PSD

Dep. Ioan Bivolaru – PSD

Dep. Iulian Iancu-PSD

	Având în vedere implicaţiile economice şi sociale ale metodologiei, este recomandată aprobarea Guvernului.

	11. 
	CAPITOLUL IV

Cerinţele de performanţă energetică a clădirilor


	Nemodificat


	

	12. 
	Art.7. (1) Prin metodologie se stabilesc cerinţele minime de performanţă energetică a clădirilor, denumite în continuare cerinţe şi se aplică diferenţiat pentru diferite categorii de clădiri, atât pentru clădirile noi, cât şi pentru clădirile existente, după cum urmează:

a) locuinţe unifamiliale;

b) blocuri de locuinţe;

c) birouri;

d) clădiri de învăţământ;

e)  spitale;

f) hoteluri şi restaurante;

g) săli de sport;

h) clădiri pentru servicii de comerţ;

i) alte tipuri de clădiri consumatoare de energie.

(2) Cerinţele stabilite în metodologie ţin seama de condiţiile generale de climat interior pentru a preveni eventualele efecte negative, cum sunt ventilarea necorespunzătoare, condiţiile locale, destinaţia dată în proiect şi vechimea clădirii.

(3) Cerinţele se revizuiesc la intervale regulate, la fiecare 5 ani şi se actualizează ori de câte ori este necesar pentru a reflecta progresul tehnic în sectorul construcţiilor.


	Nemodificat

Nemodificat

(3)Cerinţele se revizuiesc la intervale regulate, nu mai mari de 5 ani şi se actualizează ori de câte ori este necesar pentru a reflecta progresul tehnic în sectorul construcţiilor.

	Pentru a crea cadrul legal de a revizui cerinţele ori de câte ori va fi nevoie. 

	13. 
	Art. 8.- Cerinţele stabilite în metodologie nu se aplică următoarelor categorii de clădiri:

a) clădiri şi monumente protejate care fie fac parte din zone construite protejate, conform legii, fie au valoare arhitecturală sau istorică deosebită, cărora, dacă li s-ar aplica cerinţele, li s-ar modifica în mod inacceptabil caracterul sau aspectul exterior;

b) clădiri utilizate ca lăcaşuri de cult sau pentru alte activităţi cu caracter religios;

c)clădiri provizorii prevăzute a fi utilizate pe perioade de până la doi ani, din zone industriale, ateliere şi clădiri nerezidenţiale din domeniul agricol care necesită un consum redus de energie;

d) clădiri rezidenţiale care sunt destinate a fi utilizate mai puţin de patru luni pe an;

e) clădiri independente cu o suprafaţă utilă totală mai mică de 50 m2.


	Nemodificat

Nemodificat

Nemodificat

Nemodificat

Nemodificat

Nemodificat


	

	14. 
	CAPITOLUL V

Clădiri noi


	Nemodificat


	

	15. 
	Art.9. - La clădirile noi se respectă cerinţele stabilite în metodologie.

	Nemodificat


	

	16. 
	Art.10.- Pentru clădirile noi cu o suprafaţă utilă totală de peste 1000 m2, autoritatea administraţiei publice locale sau judeţene, prin certificatul de urbanism dat în vederea emiterii autorizaţiei de construire, potrivit legii, solicită întocmirea unui studiu de fezabilitate tehnică, economică şi de mediu privind posibilitatea utilizării unor sisteme alternative de producere a energiei, ca de exemplu:

a) sistemele descentralizate de alimentare cu energie, bazate pe surse de energie regenerabilă;
b) producerea combinată de căldură şi electricitate – PCCE;

c) sistemele de încălzire sau de răcire de cartier sau de bloc, dacă există;

d) pompele de căldură, în anumite condiţii.


	Nemodificat

a) sisteme descentralizate de alimentare cu energie, bazate pe surse de energie regenerabilă;

b) producere combinată de căldură şi electricitate – PCCE;

c) sisteme de încălzire sau de răcire de cartier sau de bloc;

d) pompe de căldură, în anumite condiţii.

	Claritatea exprimării.

	17. 
	CAPITOLUL VI

Clădiri existente


	Nemodificat
	

	18. 
	Art.11.  La clădirile existente, cu o suprafaţă utilă de peste 1000 m2, la care se execută lucrări de renovare, performanţa energetică a acestora trebuie îmbunătăţită pentru a satisface cerinţele stabilite în metodologie, în măsura în care acest lucru este posibil din punct de vedere tehnic, funcţional şi economic.


	Nemodificat
	

	19. 
	Art. 12 Cerinţele se stabilesc pentru întreaga clădire renovată sau pentru sistemele/elementele renovate ale clădirii, atunci când acestea fac parte dintr-o lucrare de renovare care trebuie realizate într-o perioadă limitată de timp, având ca scop îmbunătăţirea performanţei energetice globală a clădirii.


	Nemodificat
	

	20. 
	CAPITOLUL VII

Certificatul de performanţă energetică al clădirii


	Nemodificat
	

	21. 
	Art.13. (1) Certificatul de performanţă energetică al clădirii, denumit în continuare certificat, valabil 10 ani de la data emiterii, se eliberează cu respectarea legislaţiei în vigoare pentru clădirile din categoriile prevăzute la art. 7 alin. (1), care se construiesc, sunt vândute sau închiriate.

(2) Certificatul este eliberat proprietarului, iar proprietarul îl pune, după caz, la dispoziţia potenţialului cumpărător sau chiriaş.

(3) Certificatele pentru apartamente şi spaţii cu altă destinaţie decât aceea de locuinţă din clădirile de locuit colective se eliberează, după caz, pe baza:

a) unei certificări comune pentru întreaga clădire, în cazul clădirilor racordate la sistemul centralizat de încălzire şi preparare a apei calde menajere, sau
b) evaluării unui apartament similar din aceeaşi clădire.

(4) Nu se eliberează certificat pentru clădirile menţionate la art.8.

(5) Certificatul cuprinde valori de referinţă prevăzute în reglementările tehnice în vigoare, care permit consumatorilor să compare şi să evalueze performanţa energetică a clădirii. Certificatul este însoţit de recomandări de reducere a costurilor prin îmbunătăţirea performanţei energetice a clădirii.


	Art.13. (1) Certificatul de performanţă energetică al clădirii, denumit în continuare certificat, valabil 10 ani de la data emiterii, se elaborează cu respectarea legislaţiei în vigoare pentru clădirile din categoriile prevăzute la art. 7 alin. (1), care se construiesc, sunt vândute sau închiriate.
Comisia pentru industrii şi servicii
Nemodificat

Nemodificat

a) unei certificări comune pentru întreaga clădire, în cazul clădirilor racordate la sistemul centralizat de încălzire şi preparare a apei calde de consum, sau

Comisia pentru industrii şi servicii
Nemodificat

Nemodificat

Nemodificat


	Claritatea exprimării.
Corelare cu amendamentele precendente.


	22. 
	Art. 14. În cazul clădirilor cu o suprafaţă utilă de peste 1000m2, aflate în proprietatea/administrarea autorităţilor publice sau a instituţiilor care prestează servicii publice, certificatul valabil este afişat într-un loc accesibil şi vizibil publicului. Se afişează la loc vizibil şi temperaturile interioare recomandate şi cele curente şi, după caz, alţi factori climatici semnificativi.


	Nemodificat


	

	23. 
	CAPITOLUL VIII

Inspecţia cazanelor şi expertizarea tehnică a centralelor termice şi a instalaţiilor de încălzire


	Nemodificat


	

	24. 
	Art.15.  În scopul reducerii consumului de energie şi al limitării emisiilor de dioxid de carbon, se efectuează:

a) inspecţie periodică la intervale de 5 ani, pentru cazanele care utilizează combustibil lichid sau solid neregenerabil, cu puterea nominală de 20 - 100 kW; inspecţia se efectuează şi pentru cazanele care utilizează alte tipuri de combustibil;
b) inspecţie cel puţin o dată la doi ani, pentru cazanele cu puterea nominală mai mare de 100kW. Pentru cazanele care utilizează combustibil gazos această perioadă poate fi extinsă la patru ani;
c) expertizarea tehnică a instalaţiilor de încălzire echipate cu cazane cu puterea nominală mai mare de 20kW şi o vechime mai mare de 15 ani. În baza expertizei care include evaluarea randamentului cazanului şi dimensionarea acestuia în funcţie de necesarul de căldură al clădirii, experţii recomandă beneficiarilor înlocuirea acestora sau efectuarea de modificări ale sistemului de încălzire şi preparare apă caldă menajeră, precum şi soluţii alternative.


	Nemodificat

Nemodificat

Nemodificat

c) expertizarea tehnică a instalaţiilor de încălzire echipate cu cazane cu puterea nominală mai mare de 20kW şi o vechime mai mare de 15 ani. 
Dep. Dan Ioan Popescu – PSD

Dep. Aurelia Vasile – PSD

Dep. Ioan Bivolaru – PSD

Dep. Iulian Iancu-PSD

	Corelare cu definiţia introdusă la art. 3.

	25. 
	Art. 16.- Inspecţia cazanelor şi expertizarea tehnică a centralelor termice şi a instalaţiilor de încălzire se fac conform legislaţiei în vigoare.


	Nemodificat
	

	26. 
	CAPITOLUL IX

Inspecţia sistemelor de climatizare


	Nemodificat
	

	27. 
	Art.17.  În scopul reducerii consumului de energie şi al limitării emisiilor de dioxid de carbon, se prevede inspecţia sistemelor de climatizare cu puterea nominală de peste 12 kW, la intervale regulate de 5 ani. Inspecţia sistemelor de climatizare include evaluarea randamentului şi dimensionarea în raport cu necesităţile de răcire a clădirii. Consumatorii vor fi informaţi cu privire la îmbunătăţirea sau înlocuirea sistemului de climatizare şi alte soluţii posibile.


	Art.17.  În scopul reducerii consumului de energie şi al limitării emisiilor de dioxid de carbon, se prevede inspecţia sistemelor de climatizare cu puterea nominală de peste 12 kW, la intervale de 5 ani. Inspecţia sistemelor de climatizare include evaluarea randamentului şi dimensionarea în raport cu necesităţile de climatizare a clădirii. Consumatorii vor fi informaţi cu privire la îmbunătăţirea sau înlocuirea sistemului de climatizare şi alte soluţii posibile.

Comisia pentru industrii şi servicii

	Utilizarea unui termen cu înţeles mai larg.

	28. 
	Art.18.  Inspecţia sistemelor de climatizare se face conform legislaţiei în vigoare.


	Nemodificat
	

	29. 
	CAPITOLUL X

Experţi independenţi


	Nemodificat
	

	30. 
	Art.19. Certificarea clădirilor, audit energetic - elaborarea recomandărilor, inspecţia cazanelor şi a sistemelor de condiţionare a aerului se realizează conform legislaţiei în vigoare.


	Art 19. - (1) Auditul energetic al clădirii şi elaborarea certificatului se realizează de către auditori energetici pentru clădiri, atestaţi conform legislaţiei în vigoare.

(2) Expertizarea sistemelor de încălzire şi climatizare ale clădirii se realizează de către experţi tehnici, atestaţi conform legislaţiei în vigoare.
Comisia pentru industrii şi servicii

	Corelare cu titlul capitolului şi cu textele comunitare.

	31. 
	Art.20.  Auditorii energetici şi experţii independenţi îşi desfăşoară activitatea ca persoane fizice autorizate sau ca angajaţi ai unor persoane juridice, conform legislaţiei în vigoare.


	Art.20.  Auditorii energetici pentru clădiri şi experţii tehnici atestaţi îşi desfăşoară activitatea ca experţi independenţi, persoane fizice autorizate sau ca angajaţi ai unor persoane juridice, conform legislaţiei în vigoare.
Comisia pentru industrii şi servicii

	Corelare cu prevederile art. 19.

	32. 
	CAPITOLUL XI

Dispoziţii tranzitorii şi finale


	Nemodificat
	

	33. 
	Art.21. Până la data intrării în vigoare a prezentei legi, Ministerul Transporturilor, Construcţiilor şi Turismului, Ministerul Economiei şi Comerţului şi Ministerul Administraţiei şi Internelor stabilesc programe de informare a utilizatorilor clădirilor în legătură cu diferitele metode şi practici care permit creşterea performanţei energetice.


	Nemodificat
	

	34. 
	Art.22. În termen de 3 luni de la intrarea în vigoare a prezentei legi se aprobă prin ordin comun al ministrului transporturilor, construcţiilor şi turismului, ministrului economiei şi comerţului şi ministrului administraţiei şi internelor, normele metodologice referitoare la performanţa energetică a clădirilor.


	Art.22. - În termen de 12 luni de la data publicării în Monitorul Oficial al României, Partea I  a prezentei legi se aprobă prin ordin comun al ministrului transporturilor, construcţiilor şi turismului, ministrului economiei şi comerţului şi ministrului administraţiei şi internelor, normele metodologice referitoare la performanţa energetică a clădirilor.

Comisia pentru industrii şi servicii

	Corelare cu termenul propus la art. 4 alin. (1).

	35. 
	
	Art. 23. – Prevederile art. 13 alin. (1) şi (2) privind elaborarea certificatelor şi punerea acestora la dispoziţia potenţialilor cumpărători sau chiriaşi de către proprietari, în cazul vânzării sau închirierii locuinţelor unifamiliale şi a apartamentelor din blocurile de locuinţe, se aplică la 3 ani de la data intrării în vigoare a prezentei legi.
Comisia pentru industrii şi servicii

	Având în vedere implicaţiile sociale deosebite ale prezentei legi, pentru persoanele fizice este necesar un termen de tranziţie pentru a se putea încadra în prevederile legii.

	36. 
	Art.23. Prezenta lege intră în vigoare la 1 ianuarie 2007.


	Nemodificat (devine art.24)


	


Prezenta lege transpune integral în legislaţia naţională prevederile Directivei nr. 2002/91/CE a Parlamentului European şi a Consiliului privind performanţa energetică a clădirilor, publicată în Jurnalul Oficial al Comunităţilor Europene (JOCE) L 001, din 4 ianuarie 2003 P.0065 – 0071.

II.   A M E N D A M E N T E     R E S P I N S E 

	Nr.

crt.
	Textul proiectului de lege adoptat de Senat 
	Amendamente propuse/

autor
	Motivaţia susţinerii/

respingerii
	Camera

decizională

	0
	1
	2
	3
	4

	1.
	Art. 13. (2)Certificatul este eliberat proprietarului, iar proprietarul îl pune, după caz, la dispoziţia potenţialului cumpărător sau chiriaş.


	Art.13. (2) Certificatul este eliberat proprietarului, iar proprietarul îl pune, după caz, la dispoziţia potenţialului cumpărător sau chiriaş.

Eliberarea certificatului în cazul categoriilor de clădiri existente, prevăzute la articolul 7 alineatul (1) literele (a) şi (b) se face gratuit, prin grija autorităţilor administraţiei publice locale sau judeţene.

În cazul locuinţelor unifamiliale şi a blocurilor de locuinţe noi proiectantul va stabili, pe baza metodologiei adoptate conform articolului 4, performanţa energetică a clădirii.

Dep.Lakatos Petru - UDMR

	Motivaţia susţinerii:
În cazul locuinţelor unifamiliale şi a blocurilor de locuinţe existente nu se poate impune proprietarilor obligativitatea expertizării şi obţinerii certificatului de performanţă energetică care presupune cheltuieli mari.
Motivaţia respingerii:
Comisia a adoptat art. 23 prin care s-a prevăzut alt mod de soluţionare a problemei.
	Camera Deputaţilor


	0
	1
	2
	3
	4

	2.
	Art.15.  În scopul reducerii consumului de energie şi a limitării emisiilor de dioxid de carbon, se efectuează:

a) inspecţie periodică la intervale de 5 ani, pentru cazanele care utilizează combustibil lichid sau solid neregenerabil, cu puterea nominală de 20 – 100 Kw; inspecţia se efectuează şi pentru cazanele care utilizează alte tipuri de combustibil.

b) inspecţie cel puţin o dată la doi ani, pentru cazanele cu puterea nominală mai mare de 100Kw. Pentru cazanele care utilizează combustibil gazos această perioadă poate fi extinsă la patru ani

c) expertizarea tehnică a instalaţiilor de încălzire echipate cu cazane cu puterea nominală mai mare de 20Kw şi o vechime mai mare de 15 ani. În baza expertizei care include evaluarea randamentului cazanului şi dimensionarea acestuia în funcţie de necesarul de căldură al clădirii, experţii recomandă beneficiarilor înlocuirea acestora sau efectuarea de modificări ale sistemului de încălzire şi preparare apă caldă menajeră, precum şi soluţii alternative.


	Art.15. În scopul reducerii consumului de energie şi a limitării emisiilor de dioxid de carbon, se efectuează:

a) verificarea tehnică periodică a cazanelor, de către Inspecţia de Stat pentru Controlul cazanelor, Recipientelor sub Presiune şi Instalaţiilor de Ridicat – ISCIR sau sub supravegherea ISCIR;

b) expertizarea tehnică a cazanelor cu putere nominală mai mare de 70 Kw şi cu o vechime mai mare de 15 ani, sub supravegherea Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat – ISCIR;
c) expertizarea tehnică a instalaţiilor de încălzire, cu excepţia cazanelor. În baza expertizei care include şi evaluarea randamentului cazanului precum şi dimensionarea acestuia, în funcţie de necesarul de căldură al clădirii, experţii recomandă beneficiarilor înlocuirea sau efectuarea de modificări ale sistemului de încălzire şi preparare de apă caldă menajeră, precum şi soluţii alternative.

Dep.Istvan Antal – UDMR


	Motivaţia respingerii:
Atribuţiile ISCIR sunt stabilite prin alte prevederi legale, iar termenul consacrat, în ceea ce priveşte cazanele, este cel de inspecţie.
	Camera Deputaţilor

	3.
	Art. 16.- Inspecţia cazanelor şi expertizarea tehnică a centralelor termice şi a instalaţiilor de încălzire se fac conform legislaţiei în vigoare.


	Art.16. – Verificarea tehnică periodică şi expertizarea cazanelor, precum şi expertizarea tehnică a instalaţiilor de încălzire se fac în conformitate cu legislaţia în vigoare.

Dep.Istvan Antal – UDMR


	Motivaţia respingerii:
Corelare cu motivaţia de la art. 15.
	Camera Deputaţilor

	4.
	Art.19. Certificarea clădirilor, audit energetic - elaborarea recomandărilor, inspecţia cazanelor şi a sistemelor de condiţionare a aerului se realizează conform legislaţiei în vigoare.


	Art.19. – Certificarea clădirilor, auditul energetic – elaborarea recomandărilor şi inspectarea sistemelor de condiţionare a aerului se realizează conform legislaţiei în vigoare.

Dep.Istvan Antal – UDMR


	Motivaţia respingerii:
Corelare cu motivaţia de la art. 15.
	Camera Deputaţilor


                                   PREŞEDINTE,                                                                    SECRETAR,
                                Dan Ioan Popescu                                                                 Aurelia Vasile
Consilier,

Silvia Vlăsceanu

